陳洪濛

陳洪濛（），字元卿，號抑亭洪朝選《送大參陳抑亭之湖廣按察使序》、抑菴，浙江杭州府仁和縣人，匠籍，明朝政治人物。

 生平 
嘉靖十九年（1540年）庚子科浙江鄉試第六十七名舉人，二十年（1541年）中式辛丑科會試第二百十四名，二甲第六十一名進士。授刑部廣西司主事，二十五年（1546年）升刑部雲南司員外郎，二十六年（1547年）升刑部廣東司郎中，二十八年（1549年）出為彰德府知府，三十一年（1552年）任河南鄉試同考官，三十二年（1553年）升江西按察司副使、兵备九江，三十四年（1555年）丁母憂歸。服闋，復為湖廣按察司副使、兵備蘄黃，三十九年（1560年）升山西布政使司右參政、分巡冀南，四十年升湖廣按察使，四十一年（1562年）升四川左布政使，四十四年（1565年）六月任都察院右副都御史、巡撫貴州，兼督理湖北川東等處地方提督軍務，平定施州土寇黃中，四十五年（1566年）十月因病致仕，萬曆九年（1581年）卒《仁和縣志》：陈洪濛，字元卿，洪范同母弟。舉进士，授刑部主事，历员外、郎中，出知河南彰德府。時鄭王好文學，譔四箴以規時政，上怒。廢宗祐橏伺指，即诬王罪恶，至大辟以上，上遣中使偕锦衣都指挥即讯，洪濛曰：奈何令上有蔽谗間，牋骨肉名。狱上，仅锢王终身，國無奪。尋擢江西副使，进山西参政，分巡冀南。時伊王治河南，以骄恣不道聞，巡抚疏其罪于朝，遣使验问，不服。會上更遣刑部右侍郎趙大佑往覆按，大佑以洪濛故治鄭狱，乃疏請洪濛与俱，盡得王諸不法事，辞具服，國除，幽之凤阳。洪濛两平宗室狱事，皆富旨。遷四川左布政使，已，命巡抚贵州兼督理湖北川东军务。施州蠻黄中叛，洪濛檄诸道兵自川东进，而亲督黔师为中军，张两翼，檄湖北军邀截之。贼入深林，凌高阻隘，發蔺石，传毒矢以拒我师。洪濛多张疑兵，诱其矢石殆尽，募死士而从間道绕出其后，车抵砦门，急击大破，杀卤千五百馀级，焚洞砦百馀，而川师亦从西蹂躏之，黄中迫挺身入湖北军請死。有叛酋杨珂为川口广西患，岁久愈炽，洪濛计：吾不疾剪此，是遗異日腹心疾也。乃与总兵石邦宪谋破其六洞十三砦，悉俘其父子兄弟，餘令归农。未幾以疾乞骸骨，再疏得允，方候代，忽鎮遠、邛水诸苗叛，洪濛率邦宪出不意，一皷平之。明年方归，時年方五十餘。杜门养病，日以国史自娱。卒年七十。所著有《督撫奏議》及時文稿若干卷。。

 家族 
曾祖陳俊；祖父陳琓；父陳景祥，母黃氏。慈侍下。兄陳洪範。

参考文献
余有丁《都察院右副都御史抑菴陳公洪濛墓誌銘》

|-

H
Category:仁和人
Category:匠籍進士
Category:明朝刑部主事
Category:明朝刑部員外郎
Category:明朝刑部郎中
Category:明朝彰德府知府
Category:明朝鄉試同考官
Category:明朝江西按察司副使
Category:明朝山西布政使司參政
Category:明朝湖廣按察使
Category:明朝四川左布政使
Category:明朝右副都御史
Category:明朝貴州巡撫